**Súčasné názory sestier na stav ošetrovateľstva na Slovensku**

**Prieskum zrealizovaný medzi sestrami v slovenskom zdravotnom systéme**

**Úvod**

Pred tvorbou koncepčných materiálov o ošetrovateľstve na Slovensku bolo nevyhnutné dostatočne konkrétne a podrobne zmapovať aktuálnu situáciu a názory sestier. Na základe memoranda o spolupráci s Komorou sestier a pôrodných asistentiek (SK SaPA) sme preto vykonali prieskum medzi sestrami. Cieľom prieskumu bolo dopytovať sestry ohľadom ich názoru na opatrenia na zastavenie odchodu sestier do zahraničia a zároveň zvýšenia záujmu o študovanie odboru ošetrovateľstvo. Považujeme za dôležité kontrolovať jednotlivé výstupy s cieľovou skupinou, t. j. so sestrami pracujúcimi v slovenskom zdravotníctve. Otázky sme smerovali na konkrétne opatrenia (platy, sabatikal...), ale aj tzv. mäkké faktory ako vnímanie svojho postavenia v zdravotníctve a v spoločnosti.

**Metodika prieskumu**

Za návrh a dizajn dotazníka je zodpovedný Inštitút zamestnanosti po pripomienkach Slovenskej komory sestier a pôrodných asistentiek. Prieskum bol doručený elektronickou formou členkám SK SaPA.

Veľkosť vzorky: 1 145 sestier

**Dotazník obsahoval tieto otázky:**

1. Aká je vaša pracovná pozícia v rámci dosiahnutej ošetrovateľskej praxe?
2. Aká je vaša pracovná pozícia v rámci dosiahnutej ošetrovateľskej praxe?
3. Ako vnímate rozdelenie kompetencií medzi lekármi a sestrami? (1=absolútne vyhovujúce, 5=absolútne nevyhovujúce)
4. Ako vnímate postavenie sestier v spoločnosti? (1=veľmi negatívne, 10=veľmi pozitívne)
5. Ako hodnotíte platové podmienky sestier v slovenskom zdravotníctve? (1=absolútne vyhovujúce, 5= absolútne nevyhovujúce)
6. Privítali by ste v rámci vykonávania svojej práce možnosť vziať si dlhodobé voľno, tzn. sabatikal?
7. Pociťujete nedostatok sestier na vašom pracovisku?
8. Ktoré z nasledujúcich návrhov na zlepšenie postavenia sestier/ošetrovateľov by ste si vybrali? (Zvoľte 2 možnosti.) Možnosti: *sabatikal, väčší počet sestier na pracovisku, zvýšenie platu o 10 %, skvalitnenie pracovné prostredia – kvalitnejšie zdravotnícke pomôcky, prístrojový park atď., viac kompetencií a samostatnosti voči pacientom, kratší pracovný čas, nárast platu.*
9. Pociťujete príznaky vyhorenia či pracovného preťaženia?
10. Koľko hodín priemerne odrobíte za týždeň?
11. Demografické otázky, na pohlavie, vek, typ pracoviska a vlastníka pracoviska.

**Analýza a diskusia zrealizovaného prieskumu**

Na základe demografických dát, ale aj počtu sestier považujeme dotazník za dostatočne reprezentatívny. Z výsledkov prieskumu vyplývajú tieto hlavné zistenia zoradené podľa poradia otázok, pričom sa sústredíme na obsahovo relevantné otázky:

3. Ako vnímate rozdelenie kompetencií medzi lekármi a sestrami?

|  |  |
| --- | --- |
| 1 | 1,63 % |
| 2 | 9,20 % |
| 3 | 48,66 % |
| 4 | 25,33 % |
| 5 | 15,18 % |

(1 = absolútne vyhovujúce, 5 = absolútne nevyhovujúce)

Sestry nepovažujú súčasné rozdelenie kompetencií medzi lekármi a sestrami za vyhovujúce. Za kladné (stupeň 1 až 2) označilo len 10,63 % sestier. Ako negatívne to vníma 89,37 %. Dôvodom na to sú časté zmeny v kompetenciách medzi sestrami a lekármi. Zároveň je to spojené s tým, že sestry majú vysokoškolské vzdelanie a ich aktuálne kompetencie neodrážajú potenciál sestier.

4. Ako vnímate postavenie sestier v spoločnosti?

|  |  |
| --- | --- |
| 1 | 4,45 % |
| 2 | 6,10 % |
| 3 | 14,46 % |
| 4 | 12,92 % |
| 5 | 23,31 % |
| 6 | 10,78 % |
| 7 | 11,31 % |
| 8 | 8,75 % |
| 9 | 3,75 % |
| 10 | 4,17 % |

 (1 = veľmi negatívne, 10 = veľmi pozitívne)

Odpovede na otázky postavenia sestier v spoločnosti sa koncentruje okolo stredných hodnôt (4,5,6), a to 45 %. To znamená, že sestry svoje postavenie nevnímajú zásadne negatívne. Svoje povolanie chápu ako spoločensky prínosné a cítia, že to spoločnosť vníma podobne.

5. Ako hodnotíte platové podmienky sestier v slovenskom zdravotníctve?

|  |  |
| --- | --- |
| 1 | 0,71 % |
| 2 | 2,74 % |
| 3 | 15,05 % |
| 4 | 28,68 % |
| 5 | 52,82 % |

 1 = absolútne vyhovujúce, 5 = absolútne nevyhovujúce

Za alarmujúce odpovede považujeme otázku o platoch, kde 50 % sestier považuje súčasné nastavenie platov za absolútne nevyhovujúce, a len 0,79 % sestier za absolútne vyhovujúce.

6. Privítali by ste v rámci vykonávania svojej práce možnosť vziať si dlhodobé voľno, tzn. sabatikal?

|  |  |
| --- | --- |
| Áno | 81,25 % |
| Nie | 18,75 % |

Dominantná početnosť odpovedí potvrdzujúcich potrebu dlhodobého voľna, tzv. sabatikalu, korešponduje s nedostatkom sestier, zlým statusovým rozdelením, s nepostačujúcim platom a pod.

7.Pociťujete nedostatok sestier na vašom pracovisku?

|  |  |
| --- | --- |
| Áno | 81,86 % |
| Nie | 17,93 % |

Odpovede vypovedajú o nedostatku sestier, pretože až 82 % sestier hovorí, že má nedostatok kolegýň na svojich pracoviskách, čo je jednoznačný výsledok.

8. Ktoré z nasledujúcich návrhov na zlepšenie postavenia sestier/ošetrovateľov by ste si vybrali?

|  |  |
| --- | --- |
| Nárast platu | 28,95 % |
| Skvalitnenie pracovného prostredia – kvalitnejšie zdravotnícke pomôcky | 28,76 % |
| Väčší počet sestier na pracovisku | 24,14 % |
| Sabatikal | 7,05 % |
| Kratší pracovný čas | 6,99 % |
| Viac kompetencií a samostatnosti voči pacientom | 4,12 % |

(Zvoľte 2 možnosti.)

Odpovede potvrdzujú predošlé zistenia o dôležitosti zvýšenia platu, pracovných podmienok a chýbajúcich sestier. Ako nápravu stavu sestry označili zvýšenie platov, väčší počet sestier a kvalitnejšie prostredie v zmysle lepšieho stavu nemocníc a kvalitnejších zdravotníckych pomôcok. Na druhej strane, za najmenej dôležité považujú kompetencie a samostatnosť voči pacientom. V kombinácii s otázkou č. 3 o vzťahoch s lekármi to znamená, že sestry ani tak nevidia problém vo svojich formálnych kompetenciách ako v statusových vzťahoch s lekármi.

9. Pociťujete príznaky vyhorenia či pracovného preťaženia?

|  |  |
| --- | --- |
| Áno | 69,69 % |
| Nie | 30,31 % |

Táto otázka je do značnej miery kontrolnou a potvrdzuje odpovede na otázku č. 6 o sabatikale v súbehu s odpoveďami na otázku č. 7 o nedostatku sestier a ďalšími.

**Demografické otázky**

|  |  |
| --- | --- |
| Pohlavie |  |
| Muž | 4% |
| Žena | 96% |

|  |  |
| --- | --- |
| Veková kategória | Pomer |
| 20-30 rokov | 16 % |
| 30-40 rokov | 18 % |
| 40-50 rokov | 37 % |
| 50-60 rokov | 24 % |
| Viac ako 60 rokov | 4 % |

|  |  |
| --- | --- |
| Druh pracoviska |  |
| Ambulancia | 20,63 % |
| Iné | 14,77 % |
| Nemocnica | 62,41 % |
| Poliklinika pod správou VÚC | 2,19 % |

|  |  |
| --- | --- |
| Zamestnávateľ |  |
| Súkromný | 43,56% |
| Verejný | 56,44% |

Na základe predmetných odpovedí na demografické otázky sme dospeli k záveru, že pre naše účely je dostatočne reprezentatívny.

**Záver**

Prieskum medzi sestrami na pomerne vysokej vzorke (1 145) považujeme za pomerne unikátny. Dané výsledky nás nasmerujú k tomu, aby sme v ďalších materiáloch o stave ošetrovateľstva vedeli, ktorým smerom sa zamerať. Kľúčové sa javia nízke platy, nedostatok pracovníkov, zlé statusové postavenie sestier vyúsťujúce do vyhorenia. Aj na základe tohto prieskumu navrhneme, popíšeme opatrenia a kvantifikujeme ich dopady na verejnú správu.



Tento článok je súčasťou projektu [Politiky zamestnanosti](https://www.iz.sk/sk/projekty/politiky-zamestnanosti) realizovaného Inštitútom zamestnanosti. Tento projekt je podporený z Európskeho sociálneho fondu v rámci [OP EVS](http://www.minv.sk/?opevs).

**Aktivita:** Starnutie populácie

**Merateľný ukazovateľ:** P0587, január 2020

### Súvis s projektom: Prieskum súvisí s aktivitou 1. Bol realizovaný v spolupráci s Komorou sestier a pôrodných asistentiek na vzorke 1 145 sestier elektronickou formou. Na základe prieskumu je vytvorený koncepčný materiál.